rejauldu/bengali-wikipedia huggingface dataset:
থাম্ব ঝাং হেং  (Chinese: 張衡; জন্ম ৭৮ - মৃত্যু ১৩৯ খ্রিষ্টাব্দ), আগে রোমানীকরণ করে লেখা হতো চ্যাং হেং, ছিলেন হান সম্রাজ্যের সময়কালে ন্যানইয়াং অঞ্চলের হান-চাইনিজ জাতির একজন বহুবিদ্যাবিশারদ। লাউইয়াং এবং চ্যাংগান এর মূল প্রশাসনিক শহরে তিনি বিদ্যালাভ করেন এবং পরবর্তীতে একজন জোতির্বিজ্ঞানী, গণিতবিদ, বিজ্ঞানী, প্রকৌশলী, আবিষ্কারক, ভূ-গোলবিদ, মানচিত্রাঙ্কনবিদ, শিল্পী, কবি, রাজনীতিবিদ এবং সাহিত্য বিশারদ হিসেবে খ্যাতি অর্জন করেন।  ঝাং হেং তার চাকুরীজীবন শুরু করেন নানইয়াং-এ ছোটখাট একটি সরকারী পদে। পরবর্তীতে প্রধান জোতির্বিজ্ঞানী, প্রিফেক্ট অফ দি মেজরস ফর অফিসিয়াল ক্যারেজস্ এবং ইম্পেরিয়াল কোর্টের প্যালেস এটেনডেন্ট হিসেবে দায়িত্ব পালন করেন। ইতিহাস এবং দিনপঞ্জিকা বিষয়ক তার অনমনীয় মনোভাব তাকে বিতর্কিত ব্যক্তিত্বে পরিনত করে যার ফলে তিনি প্রধান ইতিহাসবিদ পদে উন্নীত হতে পারেননি। সম্রাট শুনের শাসনামলে (১২৪-১৪৪ খ্রিঃ) রাজদরবারের ইউনিকদের সাথে তার রাজনৈতিক প্রতিদ্বন্ধিতার ফলে তিনি সিদ্ধান্ত নেন রাজদরবার থেকে অবসর গ্রহণ করে হেবেই অঞ্চলে হেজিয়ান এর প্রশাসক হিসেবে দায়িত্ব পালনের। ১৩৮ খ্রিঃ  রাজধানীতে আরেকবার কাজ করবার জন্য ডাক পাবার আগে তিনি অল্প কিছুদিনের জন্য নানইয়াং এ নিজ বাড়িতে বসবাস করেন। এক বছর পর ১৩৯ খ্রিষ্টাব্দে তিনি এখানেই মৃত্যুবরণ করেন।  ঝাং যন্ত্রবিজ্ঞান এবং গিয়ারের উপর তার গভীর জ্ঞান কাজে লাগিয়ে বেশ কিছু জিনিস আবিষ্কার করেন। তিনি মহাকাশ পর্যবেক্ষণে সহায়ক পৃথিবীর প্রথম জল-চালিত আর্মিলারি গোলক (একধরনের মহাকাশের মডেল যা জোতির্বিজ্ঞানের হিসাবে সহায়তা করে) আবিষ্কার করেন , আরেকটি ট্যাঙ্ক (জলাধার) লাগানোর মাধ্যমে ইনফ্লো ওয়াটার ক্লক (জল ঘড়ি) উন্নত করেন, এবং পৃথিবীর প্রথম সিসমোস্কোপ (ভূকম্পমাপক) আবিষ্কার করেন, যা ৫০০ কি.মি (৩০০ মাইল) দূরের ভূমিক্মম্পের দিক নির্দেশ করতে সক্ষম। তিনি পাই এর মান নির্ধারণে পূর্বে ব্যবহৃত চীনা পদ্ধতিকে আরও উন্নত করেন। তার সুবিশাল নক্ষত্র তালিকায় ২৫০০ নক্ষত্রের বর্ণনা লিপিবদ্ধ করার পাশাপাশি তিনি চাঁদ এবং সূর্যের সাথে এর সম্পর্কের ধরন নিয়ে তত্ত্ব প্রদান করেন, বিশেষ করে চাদের গোলক আকৃতি এবং সূর্যের আলোর প্রতিফলনের কারণে তার একপাশে আলো এবং অন্য পাশে অন্ধকার বৈশিষ্ট্য এবং চাঁদ ও সূর্য গ্রহণের বৈশিষ্ট্য নিয়ে তত্ত্ব প্রদান করেন। তার রচিত ফু এবং শি ধরনের কবিতা তার জীবনকালেই বেশ জনপ্রিয়তা অর্জন করে এবং পরবর্তী প্রজন্মের চীনা লেখকেরা তার সাহিত্য নিয়ে গবেষণা করেন। ঝাং তার জ্ঞান এবং সৃষ্টিশীলতার কারণে মরোনত্তর অনেক সম্মোনে ভূষিত হন, বর্তমানকালের অনেক গবেষক জোর্তিবিজ্ঞান সংক্রান্ত ঝাং-এর কাজ গ্রীকো-রোমান জোর্তিবিজ্ঞানী টলেমি’র (৮৬-১৬১ খ্রিঃ) কাজের সাথে তুলনীয় বলে মনে করেন।  বিষয়শ্রেণী:৭৮-এ জন্ম বিষয়শ্রেণী:১৩৯-এ মৃত্যু বিষয়শ্রেণী:চীনা কবি বিষয়শ্রেণী:চীনা কনফুসীয়বাদী বিষয়শ্রেণী:চীনা ভূগোলবিদ বিষয়শ্রেণী:চীনা পণ্ডিত
শ্বাস নালীর সংক্রমণ  বলতে  শ্বাস নালীর সাথে জড়িত  বিভিন্ন   সংখ্যক রোগকে বোঝায়। এই ধরনের সংক্রমণকে সাধারণত  উচ্চতর শ্বসনতন্ত্রের সংক্রমণ  বা নিম্ন শ্বাসতন্ত্রের সংক্রমণ হিসাবে শ্রেণীবদ্ধ  করা হয়। নিম্ন শ্বাসতন্ত্রের সংক্রমণ, যেমন নিউমোনিয়ায়, সাধারণ সর্দি যাতে  উচ্চ শ্বাসতন্ত্রের  সংক্রমণের চেয়ে অনেক বেশি গুরুতর পরিস্থিতি হয়ে থাকে।   প্রকারভেদ    উচ্চ শ্বাস নালীর সংক্রমণ  যদিও কিছুটা মতপার্থক্য এর জন্য উচ্চ এবং নিম্ন শ্বাসতন্ত্রের মধ্যে সঠিক সীমানা বিদ্যমান৷  তবে উচ্চ শ্বাসতন্ত্র সাধারণত গ্লোটিস বা ভোকাল কর্ডের উপরে বায়ুবাহিত পথ হিসাবে বিবেচিত হয়। এর মধ্যে রয়েছে  নাক, সাইনাস, ফ্যারিঞ্জ৷  উচ্চ শ্বসনতন্ত্রে সাধারণত সংক্রমণের মধ্যে রয়েছে টনসিলাইটিস, ফ্যারঞ্জাইটিস, ল্যারঞ্জাইটিস, সাইনোসাইটিস, ওটিটিস মিডিয়া, নির্দিষ্ট ধরনের ইনফ্লুয়েঞ্জা এবং সাধারণ সর্দি ।  উচ্চ শ্বানতন্ত্রের  লক্ষণগুলির মধ্যে কাশি, গলা ব্যথা, নাক দিয়ে সর্দি, অনুনাসিক চাপ, মাথাব্যথা, নিম্ন গ্রেড জ্বর, মুখের চাপ এবং হাঁচি অন্তর্ভুক্ত থাকতে পারে ।   তথ্যসূত্র   বিষয়শ্রেণী:শ্বসনতন্ত্রের রোগ বিষয়শ্রেণী:সংক্রামক রোগ বিষয়শ্রেণী:অপর্যালোচিত অনুবাদসহ পাতা
বেঞ্জামিন ক্রেমাস্কি (; জন্ম: ২ মার্চ ২০০৫) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব ইন্টার মায়ামি এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, ক্রেমাস্কি মার্কিন যুক্তরাষ্ট্র অনূর্ধ্ব-১৯ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২৩ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন বেঞ্জামিন ক্রেমাস্কি ২০০৫ সালের ২রা মার্চ তারিখে মার্কিন যুক্তরাষ্ট্রের ফ্লোরিডায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ক্রেমাস্কি মার্কিন যুক্তরাষ্ট্র অনূর্ধ্ব-১৯ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০২২ সালের ২১শে সেপ্টেম্বর তারিখে তিনি মার্কিন যুক্তরাষ্ট্র অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। ক্রেমাস্কি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২৩ সালের ১৩ই সেপ্টেম্বর তারিখে, ১৮ বছর, ৬ মাস ও ১১ দিন বয়সে, ডান পায়ে ফুটবল খেলায় পারদর্শী ক্রেমাস্কি ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://us.soccerway.com/matches/2023/09/13/world/friendlies/united-states-of-america/oman/4103442/ উক্ত ম্যাচের ৭১তম মিনিটে মধ্যমাঠের খেলোয়াড় মালিক টিলম্যানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4173896 ম্যাচটি মার্কিন যুক্তরাষ্ট্র ৪–০ গোলের ব্যবধানে জয়লাভ করেছিল।https://www.national-football-teams.com/matches/report/37392/Usa_Oman.html মার্কিন যুক্তরাষ্ট্রের হয়ে অভিষেকের বছরে ক্রেমাস্কি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২৩  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড়
আরিফুল হক (জন্ম: ১২ অক্টোবর ১৯৩৪) বাংলাদেশী অভিনেতা  ও লেখক। তিনি প্রথম চলচ্চিত্র অভিনয় করেন ১৯৬৩ সালে উত্তরায়ণ (চলচ্চিত্র) যেটি পরিচালনা করেন বিভূত লাহা। এর পর তিনি বাংলাদেশে এসে একাধিক চলচ্চিত্রে অভিনয় করেন।  তার লেখা একাধিক বইও রয়েছে এর মধ্যে উলেখ্যযোগ্য হায়দারাবাদ ট্রাজেডি ও আজকের বাংলাদেশ।    শৈশব ও পড়ালেখা  আরিফুল হকের জন্ম ১৯৩৪ সালের ১২ই অক্টোবর ভারতের  হাওড়া জেলার বাগনান অঞ্চলের মহাদেবপুর গ্রামে মাতুলালয়ে। ব্যারাকপুর সরকারি উচ্চ মাধ্যমিক বিদ্যালয় ও উলুবেড়িয়া কলেজ এবং যাদবপুর বিশ্ববিদ্যালয় শিক্ষালাভ করেন।   কর্মজীবন  সাত বছর বয়সে নাট্যশিল্পে হাতে খড়ি। বাংলা নাটা জগতের প্রবাদপুরুষ নামে পরিচিত শিশির কুমার ভাদুড়ী সহ বহু জনের সন্নিধ্যে নাট্যচর্চা করেছেন। ভারতীয় গণনাট্য সংঘের (IPTA) সক্রিয় সদস্য ছিলেন। তাঁর অভিনীত "উত্তরায়ণ" নামে প্রথম চলচ্চিত্র মুক্তি পায় কলকাতায় ১৯৫২ সালে। এ পর্যন্ত তাঁর অভিনীত প্রায় দুশ' চলচ্চিত্র মুক্তি পেয়েছে।  এগুলোর মধ্যে অনেকগুলি জাতীয় পুরস্কার পেয়েছে।তিনি চলচ্চিত্র, টেলিভিশন, রেডিওসহ সকল মাধ্যমেই তাঁর অভিনয় করেছেন। তিনি একজন জনপ্রিয় প্রাবন্ধিক ও কলামিস্ট। দৈনিক ইনকিলাব, দৈনিক সংগ্রাম, দৈনিক দিনকাল, দৈনিক ইত্তেফাক, সাপ্তাহিক রোববার, বিক্রম , পালাবদল ও প্রেক্ষণ সহ জাতীয়তাবাদী ও ইসলামী সংস্কৃতি বিষয়ক চিন্তাশীল ও জাগরণমূলক প্রবন্ধ লিখে থাকেন। ১৯৮১তে বাংলাদেশ থেকে সর্বপ্রথম যে নাট্যদলটি দক্ষিণ কোরিয়ায় অনুষ্ঠিত বিশ্বনাট্যোৎসবে যোগদান করেছিল, তিনি তার অন্যতম সদস্য ছিলেন।   অভিনয়    লালন ফকির (১৯৭২)  সারেং বউ (১৯৭৮)     বড় বাড়ির মেয়ে,    সূর্য কন্যা (১৯৭৫),    সুন্দরী (১৯৭৯),  সখি তুমি কার (১৯৮০),  কথা দিলাম (১৯৯১) ,  ‘নতুন বউ’ (১৯৮৩),    ‘এখনই সময়’,  ‘পিতা মাতা সন্তান’ (১৯৯৭),    ‘তোমাকে চাই’ (১৯৯৬)  ‘দেশপ্রেমিক’ (১৯৯৪),  ‘ঘৃণা’,    স্বপ্নের নায়ক (১৯৯৭)   আরিফুল হকের অভিনীত সাম্প্রতিক ছবিগুলো হচ্ছে একে এম ফিরোজ বাবুর পরিচালিত ‘প্রেম বিষাদ’, এফ আই মানিকের পরিচালিত ‘চিরদিনই তুমি আমার’ এবং খালিদ মাহমুদ মিঠুর পরিচালিত ‘গহীনে শব্দ’।    বই    হায়দারাবাদ ট্রাজেডি ও আজকের বাংলাদেশ   সংস্কৃতির মানচিত্র   দেশ সমাজ সংস্কৃতি ও রাজনীতি   হাসির কৌতুক    তথ্যসূত্র    বহিঃসংযোগ     বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:ঢাকার অভিনেতা বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী অভিনেতা
নিরোধ বা ডিলাক্স নিরোধ হচ্ছে ভারতের একটি কনডম মার্কা। ভারতে তৈরি হওয়া এই নিরোধই হচ্ছে প্রথম কনডম। ১৯৬৮ সালে বের হওয়া এই নিরোধ সত্তরের দশকে প্রেমিক-প্রেমিকা এবং স্বামী-স্ত্রীদের মধ্যে জনপ্রিয় হওয়া শুরু করে। ১৯৬৪ সালে ভারতের জন জনসংখ্যা বৃদ্ধির হার ছিলো ২.৪০%, নিরোধের সাহায্যে ২০০৫এ তা ১.৮০% এ এসে দাঁড়ায়। ২০১৫ সালে ভারতের জনসংখ্যা বৃদ্ধির হার ছিলো ১.২৬%।  নিরোধ কনডম এইচএলএল লাইফকেয়ার কোম্পানি দ্বারা প্রস্তুত হয়, ভারত সরকারের 'পিএসইউ' (পাব্লিক সেক্টর আণ্ডারটেকিং) এর একটি প্রকল্প এটি, কেরালা রাজ্যের থিরুভানান্তাপুরমে কনডমটির কারখানা আছে। আজকাল অনেক কনডম বাজারে পাওয়া গেলেও নিরোধ আজ অবধি ভালো ব্যবসা করছে। ইতিহাস ১৯৪০ এর দশক থেকেই ভারতে কনডম চালু ছিলো তবে তা শুধুমাত্র অভিজাত শ্রেণীর দম্পতিরাই ব্যবহার করার সুযোগ পেত এবং সবই ছিলো ব্রিটিশ কনডম। ষাটের দশকে নিরোধ চালু হওয়ার আগ পর্যন্ত ভারতে ব্রিটিশ কনডমই চালু ছিলো। কনডমগুলো ছিলো প্রতি পিস ২৫ পয়সা করে, ১৯৬৮ সালে নিরোধ চালু করা হয় প্রতি পিস ৫ পয়সা করে। কনডমটির নাম প্রথমে কামরাজ রাখার কথা ভাবা হলেও পরে নিরোধ রাখা হয়। ১৯৬৬ সালে হিন্দুস্তান লেটেক্স নামের একটি প্রতিষ্ঠান গড়ে তোলা হয় কনডম তৈরি করার জন্য যেটি ১৯৯৭ সালে এইচএলএল লাইফকেয়ার নামে পরিবর্তিত হয়। বাজারজাত এবং সরবরাহ ১৯৬৮ সালের সেপ্টেম্বর মাসে নিরোধের প্রচারকল্পে উদ্যোগ নেওয়া হয়, তিনটি মাধ্যমে প্রচার করা হয়ঃ বাণিজ্যিক প্রচারঃ সিনেমা হল, সংবাদপত্র, দেওয়াল, রেডিও এবং টিভি বিনামুল্যে সরবরাহ গ্রাম্য পোস্ট অফিস আরো দেখুন মুডস কনডম তথ্যসূত্র  বিষয়শ্রেণী:কনডম মার্কা বিষয়শ্রেণী:ভারতীয় কনডম বিষয়শ্রেণী:ভারতীয় মার্কা বিষয়শ্রেণী:১৯৬৮-এ প্রবর্তিত পণ্য
বেবেসিরি () জর্জিয়ার একটি হ্রদ, আবখাজিয়ার গালি পৌরসভায় অবস্থিত।  এটি সমুদ্রপৃষ্ঠ থেকে ১৫.৯ মিটার উচ্চতায় ওকুমি নদীর ডান পাশে অবস্থিত। পৃষ্ঠের ক্ষেত্রফল ০.১৪ কিমি২, অববাহিকা এলাকা ০.৮২ কিমি২, এবং সর্বোচ্চ গভীরতা ৪.৬ মিটার। উপকূলীয় টিলাগুলির সাথে নদীর সঙ্গমের ফলে এর উদ্ভব হয়েছিল। বৃষ্টিপাত এবং ভূগর্ভস্থ জল দ্বারা এটি পুষ্ট হয়। ভূপৃষ্ঠের একটি বড় অংশ শৈবাল দ্বারা আবৃত। এটি মাছে সমৃদ্ধ।   তথ্যসূত্র   বিষয়শ্রেণী:ককেশাসের হ্রদ বিষয়শ্রেণী:আবখাজিয়ার জলারাশি বিষয়শ্রেণী:জর্জিয়া (রাষ্ট্রের) হ্রদ বিষয়শ্রেণী:আবখাজিয়ার হ্রদ
কেটো কচ্ছপ, কাইট্টা কচ্ছপ বা বোদো কাছিম (বৈজ্ঞানিক নাম:Batagur baska) একপ্রজাতির নদীমাতৃক কচ্ছপ। এটি মিঠা ও নোনা দুই ধরনের পানিতেই বাস করতে পারে। এই ক্ষমতা অন্য কোনো কচ্ছপের নেই। প্রকৃতি সংরক্ষণ বিষয়ে কাজ করা সংগঠন ইন্টারন্যাশনাল ইউনিয়ন ফর কনজারভেশন অব নেচারের (আইইউসিএন) মহাবিপন্ন প্রাণীর তালিকায় রয়েছে কাইট্টা কাছিমের নাম।জন্ম নিল বিরল কাছিমের বাচ্চা , ইফতেখার মাহমুদ, দৈনিক প্রথম আলো। ঢাকা থেকে প্রকাশের তারিখ:১১-০৬-২০১২খ্রিস্টাব্দ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৪১   বর্ণনা   কেটো কচ্ছপের দেহ অপেক্ষাকৃত বড়। দৈর্ঘ্যে এরা প্রায় ৬০ সেমি ও ওজনে ১৮ কেজি পর্যন্ত হতে পারে। পুরুষ কচ্ছপের খোলস বা কৃত্তিকাবর্ম বাদামি থেকে সবুজ। স্ত্রী কাছিমের ক্ষেত্রে জলপাই ধূসর রঙের। মাথা ছোট, তুণ্ড উপরের দিকে বাঁকানো, সূঁচালো এবং বেশ প্রসারিত। কৃত্তিকাবর্ম নিচু, সম্মুখভাগ প্রায় শঙ্কু আকৃতির।   প্রাপ্তিস্তান  thumb|upright|left|বিভিন্ন বয়সের কাছিম: (সর্বনিম্ম থেকে সর্বোচ্চ) ডিমে তা দিচ্ছে এক সপ্তাহ,এক বছর এবং দুই বছর বয়সের কাছিম। একসময় সুন্দরবন থেকে শুরু করে মিয়ানমার-থাইল্যান্ড হয়ে মালয়েশিয়া উপকূল পর্যন্ত এই কচ্ছপের বসতি ছিল। জেলেসহ স্থানীয় অনেকের খাদ্যতালিকায় থাকায় এরা চিরতরে হারিয়ে যেতে বসেছে। সুন্দরবনের ভারতীয় অংশ, মিয়ানমারের আরাকান উপকূল, থাইল্যান্ড ও মালয়েশিয়ায় এই প্রজাতির কচ্ছপকে আর খুঁজে পাওয়া যায় না; বাংলাদেশের সুন্দরবন এলাকায় কালেভদ্রে দেখা মেলে।     আয়ু  গড় আয়ু ৪০ বছর।   তথ্যসূত্র    বহিঃসংযোগ   Centre for Turtle Research and Conservation    বিষয়শ্রেণী:বাংলাদেশের উভচর বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:১৮৩০-এ বর্ণিত সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:দক্ষিণ-পূর্ব এশিয়ার প্রাণিকুল বিষয়শ্রেণী:ইন্দোনেশিয়ার সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
থাম্ব  বাংলাদেশের দ্বিতীয় বৃহত্তম আঞ্চলিক বাঁশ গবেষণা ও প্রশিক্ষণ কেন্দ্র নীলফামারী জেলার ডোমার উপজেলায় অবস্থিত। বাংলাদেশ বন গবেষণা ইনস্টিটিউট এই প্রকল্পটি বাস্তবায়ন করেছে। ২০১৬ সালে এর কাজ শুরু হয়। রংপুর বিভাগের আটটি জেলার ৫৮টি উপজেলায় আধুনিক পদ্ধত্তিতে বাঁশ চাষের পরিকল্পণায় ১৭ কোটি ২২ লাখ ৫১ হাজার টাকা ব্যয় নীলফামারীর ডোমারে আঞ্চলিক বাঁশ গবেষণা ও প্রশিক্ষণ কেন্দ্রটি দুই একর জমির ওপর নির্মাণ করা হয়।   কর্মকর্তা-কর্মচারী এবং গবেষণার বিষয়   কেন্দ্রের প্রকল্প পরিচালক, একজন চতুর্থ গ্রেডের কর্মকর্তা ও তার অধীনে চারজন গবেষক, তিনজন সহকারী গবেষকসহ বিভিন্ন স্তরের ২৬ জন কর্মকর্তা-কর্মচারী রয়েছে।  এ কেন্দ্রে কঞ্চিকলম পদ্ধতিতে বাঁশ চাষ, বাঁশের ঝাড় ব্যবস্থাপনা, বাঁশের পোকামাকড় ও রোগবালাই দমন ব্যবস্থাপনা, রাসায়নিক সংরক্ষণী প্রয়োগে বাঁশ, গৃহ নির্মাণ সামগ্রীর আয়ুস্কাল বৃদ্ধি বিষয়ক প্রস্তুতি ও বাঁশের টাইলস এবং আসবাবপত্র তৈরীর প্রযুক্তি নিয়ে গবেষণা করা হবে।   কার্যক্রম   ল্যাবরেটরি স্থাপন ও প্রশিক্ষণ কেন্দ্রসহ একটি চারতলা অফিস ভবন নির্মাণ।  রংপুর বিভাগের ৫৮টি উপজেলায় ১৮০০ জন জনবলকে বাঁশের বিভিন্ন প্রযুক্তি সম্পর্কে প্রশিক্ষণ প্রদান করা।  বাঁশের প্রযুক্তি বিষয়ক ১০টি প্রদর্শনী প্লট প্রকল্প এলাকায় স্থাপন করা।  বাঁশ চাষ ব্যবস্থাপনা এবং ব্যবহারের উপর ১৯টি গবেষণা কার্যক্রম পরিচালনা করা।   তথ্যসূত্র   বিষয়শ্রেণী:বাংলাদেশ বন গবেষণা ইনস্টিটিউট বিষয়শ্রেণী:নীলফামারী জেলার শিক্ষাপ্রতিষ্ঠান
সেন্ট কিট্‌স ও নেভিস প্যাট্রিয়টস  একটি ক্যারিবিয়ান প্রিমিয়ার লিগ ফ্র্যাঞ্চাইজি। ২০১৫ সাল থেকে এটি অংশগ্রহণ করছে। সেন্ট কিট্‌স ও নেভিসের ওয়ার্নার পার্ক এদের ঘরের মাঠ।  এটি ২০১৫ সালে অ্যান্টিগুয়া হকসবিলস ফ্র্যাঞ্চাইজি এর পরিবর্ত হিসেবে উঠে আসে এবং তখন থেকে নিয়মিত সিপিএলে অংশ নেয়।  বর্তমান স্কোয়াড  No. Name Nat Birth date Batting style Bowling style Signed year Notes Batsmen Darren Bravo      Left-handed  Right-arm medium  2022 17 Evin Lewis  Left-handed  Right-arm medium  2015 50 Sherfane Rutherford  Left-handed  Right-arm medium-fast  2022  Keacy Carty  Right-handed  Right-arm medium  2022  All-rounders47  Dwayne Bravo  Right-handed  Right-arm medium  2021  Captain48 Dominic Drakes  Left-handed  Left arm medium fast  2019  Wanindu Hasaranga  Right-handed  Right arm leg break  2022  Dwaine Pretorius  Right-handed  Right arm medium fast  2022  Dewald Brevis  Right-handed  Right arm leg break  2022  Qasim Akram  Right-handed  Right arm off break  2022    Jaden Carimichael   Right-handed  Slow left arm orthodox  2022  Wicket-keepers  Andre Fletcher Right-handed  –  2022  Joshua Da Silva  Right-handed    2020  Spin Bowlers Izharulhaq Naveed  Right-handed  Right arm leg break  2022  Jon-Russ Jaggesar  Right-handed  Right arm off break  2016  Pace Bowlers 19  Sheldon Cottrell     Right-handed  Left arm fast medium  2015   Kelvin Pitman   Right-handed  Right-arm fast  2022  <small>Source:  পরিসংখ্যান বছর খেলা জয় হার টাই ফহজয় %অবস্থান  ২০১৫ ১০  ৪  ৬  ০  ০  ৪০%  ৬/৬ ২০১৬ ১০  ২  ৮  ০  ০  ২০%  ৬/৬ ২০১৭ ১২  ৭  ৪  ০  ১  ৫৮.৩৩%  ২/৬ ২০১৮ ১২  ৬  ৫  ০  ১  ৫০%  ৩/৬ ২০১৯ ১১  ৫  ৬  ০  ০  ৪৫.৪৫%  ৪/৬ ২০২০ ১০  ১  ৮  ০  ১  ১০%  ৬/৬ ২০২১ ১২  ৮  ৪  ০  ০  ৬৬.৬৭%  ১/৬  সর্বমোট ৭৮৩৩৩১০৩৪২.৩১%সর্বশেষ হালনাগাদ: ১৫ সেপ্টেম্বর ২০২১উৎস: ইএসপিএনক্রিকইনফো  নোট:  পরিত্যক্ত ম্যাচ ফহ (ফলাফল হয়নি) হিসেবে ধরা হয়েছে  সুপার ওভার/বাউন্ডারি গণনার দ্বারা জয়/হার টাই হিসেবে গণনা করা হয়েছে  টাই+জয় - জয় হিসেবে ও টাই+হার - হার হিসেবে ধরা হয়েছে  স্টাফ  পদ নাম মালিক  উইনিং উইলো লিমিটেড  প্রধান কোচ   সাইমন হেলমট সহকারী কোচ   মালোলন রঙ্গরাজন ব্যাটিং কোচ  শূন্য  বোলিং কোচ  শূন্য  ফিজিও   শ্যাম জয়পালন ট্রেইনার  শূন্য অ্যানালিস্ট  শূন্য   ক্যারিবিয়ান প্রিমিয়ার লীগ ফলাফল  বছর লীগ পর্বে অবস্থান  সমগ্র অবস্থান  ২০১৫ ৬টি দলের মধ্যে ৬ষ্ঠ লীগ পর্ব  ২০১৬ ২০১৭ ৬টি দলের মধ্যে ২য় রানার-আপ  ২০১৮ ৬টি দলের মধ্যে ৪র্থ  বাছাইপর্ব  ২০১৯ ৬টি দলের মধ্যে ৩য় এলিমিনেটর  ২০২০ ৬টি দলের মধ্যে ৬ষ্ঠ  ২০২১ ৬টি দলের মধ্যে ৩য় চ্যাম্পিয়ন   আরও দেখুন  লিওয়ার্ড আইল্যান্ডস ক্রিকেট দল তথ্যসূত্র  বহিঃসংযোগ  বিষয়শ্রেণী:ওয়েস্ট ইন্ডিজ ক্রিকেট দল বিষয়শ্রেণী:ক্যারিবিয়ান প্রিমিয়ার লিগের দল বিষয়শ্রেণী:২০১৫ সালে প্রতিষ্ঠিত স্পোর্টস ক্লাব বিষয়শ্রেণী:ওয়েস্ট ইন্ডিজভিত্তিক ক্রিকেট দল বিষয়শ্রেণী:২০১৫-এ প্রতিষ্ঠিত ক্রিকেট ক্লাবসমূহ
ছাছায়াহ ইবনে সুহান ( ) ৫৯৮ খ্রিস্টাব্দ সৌদি আরবের কাতিফে হিজরাতের প্রায় ২৪ বছর পূর্বে জন্মগ্রহণ করেন। তিনি 'আলী'র সাথী ছিলেন এবং শিয়াদের শ্রদ্ধাভাজন লোক। তিনি আবদুল কায়েস গোত্রের অন্তর্ভুক্ত ছিলেন। তিনি ছিলেন একজন লেখক, বক্তা এবং জায়েদ ইবনে সুহানের ভাই।   ছাছায়াহ প্রথম মুয়াবিয়া এর নির্দেশে বাহরাইনে নির্বাসিত হয়েছিলেন। সেখানে তিনি ৪৪ হিজরি অনুসারে ৬৬৬ খ্রিস্টাব্দে মারা যান। তাঁর সমাধি আসকার গ্রামে অবস্থিত, এবং বহু শিয়া মুসলিম এটি দেখতে পান।    তথ্যসূত্র    সা'স'আর মাজার    সা'স'আর জীবনী    জীবনী   বিষয়শ্রেণী:পুরুষ সাহাবা বিষয়শ্রেণী:৬৬৬-এ মৃত্যু বিষয়শ্রেণী:৫৯৮-এ জন্ম বিষয়শ্রেণী:৭ম শতাব্দীর আরব ব্যক্তি বিষয়শ্রেণী:বাহরাইনি শিয়া মুসলমান বিষয়শ্রেণী:বাহরাইনের ইতিহাস বিষয়শ্রেণী:শিয়া সমর্থিত সাহাবা
থাম্ব|বনিতা মাতিল (নারীদের প্রাচীর) ভনিতা মাদিল ("নারীদের প্রাচীর") ছিল একটি মানবপ্রাচীর যা ২০১৯ সালের ১ জানুয়ারি ভারতের কেরল রাজ্য জুড়ে লিঙ্গ সমতা বজায় রাখতে এবং লিঙ্গ বৈষম্যের বিরুদ্ধে প্রতিবাদ জানাতে গঠিত হয়েছিল। প্রাচীরটি শুধুমাত্র মহিলাদের দ্বারা গঠিত হয়েছিল এবং কাসারগড় থেকে তিরুবনন্তপুরম পর্যন্ত প্রায়  দূরত্ব পর্যন্ত প্রসারিত হয়েছিল। প্রায় তিন থেকে পাঁচ মিলিয়ন মহিলা এই অনুষ্ঠানে অংশ নিয়েছিলেন।   পটভূমি  কেরলে শবরীমালার হিন্দু মন্দির ঐতিহ্যগতভাবে ১০ থেকে ৫০ বছর বয়সী মহিলাদের আয়াপ্পার পূজা করতে প্রবেশে বাধা দেওয়া হয়ে থাকে। কিছু লোক দাবি করেছিল যে ঋতুস্রাব অপবিত্র হওয়ার কারণে মহিলাদের নিষিদ্ধ করা হয়েছিল, কিন্তু ভক্তরা দাবি করেছিলেন যে দেবতার ব্রহ্মচারী প্রকৃতির কারণে তাদের অনুমতি দেওয়া হয় না। ২০১৮ সালের সেপ্টেম্বরমাসে ভারতের সুপ্রিম কোর্ট এক ঐতিহাসিক রায়ে সব বয়সের মহিলাদের মন্দিরে প্রবেশের অনুমতি দেয়, যেখানে বলা হয় যে জৈবিক পার্থক্যের উপর ভিত্তি করে যে কোনও বৈষম্য স্পষ্টতই অসাংবিধানিক। রাজ্য বাম গণতান্ত্রিক ফ্রন্টের ক্ষমতাসীন জোট এই রায়কে স্বাগত জানিয়েছে, অন্যদিকে ভারতীয় জনতা পার্টি এবং ভারতীয় জাতীয় কংগ্রেসের মতো বিরোধী দলগুলি এই রায়ের বিরোধিতা করে বিক্ষোভ শুরু করেছে। অনেক হিন্দু গোষ্ঠী এই রায় এবং রাজ্য সরকারের এটি বাস্তবায়নের সিদ্ধান্তের বিরুদ্ধে প্রতিবাদ করেছিল।   প্রাচীর  ২০১৮ সালের ১৫ ডিসেম্বর কেরলের মুখ্যমন্ত্রী পিনারাই বিজয়ন ১৭৬টি সামাজিক ও রাজনৈতিক সংগঠনের সঙ্গে বৈঠকের পর ঘোষণা করেন যে রাজ্যের নবজাগরণের মূল্যবোধ রক্ষার জন্য নববর্ষের দিন মহিলাদের প্রাচীর অনুষ্ঠিত হবে। প্রভা ভার্মার অনুষ্ঠানের একটি থিম গান প্রকাশিত হয়েছিল।  ১ জানুয়ারি ২০১৯ বিকেল ৪:০০ টায়, প্রায় ৬২০ কিলোমিটার (৩৯০ মাইল) পর্যন্ত কেরল রাজ্যের জাতীয় মহাসড়কবরাবর প্রায় তিন থেকে পাঁচ মিলিয়ন মহিলা প্রাচীরটি গঠন করেন। রাজ্যের উত্তর প্রান্তে কেরলের স্বাস্থ্য ও সামাজিক ন্যায় মন্ত্রী কে কে শৈলজা কাসারগড় প্রাচীরটি শুরু করেন এবং ভারতের কমিউনিস্ট পার্টির নেতা  বৃন্দা কারাতের সাথে দক্ষিণে থিরুভানাথপুরমে শেষ হয়। রাষ্ট্রীয় স্বয়ংসেবক সংঘ এবং ভারতীয় জনতা পার্টির কর্মীরা কাসারগড়ে প্রাচীরে হামলার চেষ্টা করেছিল বলে জানা গেছে।  একই দিনে কেরলের ভনিথা মাথিলের সাথে একাত্মতা প্রকাশ করে নয়াদিল্লি, মুম্বাই, ও চেন্নাই সহ অন্যান্য ভারতীয় শহরে  নারী প্রাচীরের আয়োজন করা হয়েছিল।  কেরলে মহিলাদের প্রাচীর বিশ্বের চতুর্থ বৃহত্তম মানববন্ধনে পরিণত। তবে এটি নারীদের দ্বারা গঠিত পৃথিবীর সবচেয়ে বড় মানববন্ধন।   তথ্যসূত্র      বিষয়শ্রেণী:ভারতে নারী অধিকার বিষয়শ্রেণী:ভারতে প্রতিবাদ বিষয়শ্রেণী:নারী অধিকারের ইতিহাস বিষয়শ্রেণী:২০১৯-এ প্রতিবাদ বিষয়শ্রেণী:২০১৯-এ ভারত
নীল মাইকেল নাইট স্মিথ (; জন্ম: ২৭ জুলাই, ১৯৬৭) ওয়ারউইকশায়ারের সোলিহাল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন নীল স্মিথ।   প্রথম-শ্রেণীর ক্রিকেট  ১৯৮৭ সাল থেকে ২০০৩ সাল পর্যন্ত নীল স্মিথের প্রথম-শ্রেণীর খেলোয়াড়ী জীবন চলমান ছিল। ১৯৮৭ সালে ওয়ারউইকশায়ারের পক্ষে প্রথম খেলতে নামেন। এর ছয় বছর পর কাউন্টি ক্যাপ লাভ করেন তিনি। ডানহাতি ব্যাটসম্যান ও অফ স্পিনার নীল স্মিথ বেশ কয়েক মৌসুম ধারাবাহিকতা বজায় রেখেছিলেন। ব্যাট হাতে ২০-এর মাঝামাঝি গড়ে অবস্থান করেন ও তিন শতাধিক উইকেট পান। তবে, এরজন্যে ৩০-এর অধিক গড়ে রান খরচ করতে হয়েছিল তাকে।  নীল স্মিথ অপ্রত্যাশিতভাবে দুইটি রেকর্ডের সাথে স্বীয় নামকে জড়িয়ে রেখেছেন। ১৯৯৭ সালে একদিনের খেলায় ওয়ারউইকশায়ারের সদস্যরূপে নর্দাম্পটনশায়ারের বিপক্ষে দলকে নেতৃত্বে দিয়েছিলেন। এরফলে, ঐ কাউন্টি দলে পিতা-পুত্রের প্রথম নেতৃত্বের ঘটনা ঘটে। এছাড়াও তার পিতা এম. জে. কে. স্মিথ ইংল্যান্ডের পক্ষে অধিনায়কত্ব করেছেন। কাউন্টি চ্যাম্পিয়নশীপের ইতিহাসে দ্রুততম সময়ে সেঞ্চুরি করার কৃতিত্ব প্রদর্শন করেছেন। ১৭ এপ্রিল, ১৯৯৮ তারিখে এজবাস্টনে ডারহামের বিপক্ষে করা এ সেঞ্চুরির রেকর্ডটি একবছর বাদেই দলীয় সঙ্গী ডগি ব্রাউন নিজের করে নেন। দূর্ভাগ্যবশতঃ ২০০০ সালের শেষদিকে মাইকেল পাওয়েলের কাছে অধিনায়কত্ব হস্তান্তর করতে হয়েছিল। ঐ মৌসুমে কাউন্টি দলটি লর্ডসের চূড়ান্ত খেলায় অংশ নিয়েছিল ও জাতীয় লীগে খেলার যোগ্যতা অর্জনে সমর্থ হয়।   আন্তর্জাতিক ক্রিকেট  সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণ করেছেন নীল স্মিথ। কোন টেস্টে অংশগ্রহণ করার সুযোগ পাননি তিনি। ৯ জানুয়ারি, ১৯৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে ওডিআইয়ে অভিষেক ঘটে তার। ২৬ মার্চ, ১৯৯৬ তারিখে ম্যানচেস্টারে সফরকারী ভারতের বিপক্ষে সর্বশেষ ওডিআইয়ে অংশ নেন তিনি।  দক্ষিণ আফ্রিকার বিপক্ষে দুইটি একদিনের আন্তর্জাতিকে অংশ নেন। ১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে পাকিস্তানের মাটিতে তিনটি খেলায় অংশগ্রহণের সুযোগ লাভ করেছিলেন। এরপর গ্রীষ্মকালে ভারতের বিপক্ষে আরও দুইটি ওডিআইয়ে অংশ নেন। তবে, অংশগ্রহণকৃত খেলাগুলোয় সাদামাটা ছিল। ফলে, আন্তর্জাতিক ক্রিকেটে উপেক্ষিত হন।   ব্যক্তিগত জীবন  ক্রিকেট খেলা থেকে অবসর গ্রহণের পর বালকদের ওয়ারউইক স্কুলে কাজ করেন। তবে, সাম্প্রতিক সময়ে ওয়ারউইকের মাইটন রোডে মাঠ কর্মকর্তার দায়িত্ব থেকে সাময়িকভাবে অবসর নিয়েছেন। ইংল্যান্ডের বিখ্যাত ও সাবেক অধিনায়ক এম. জে. কে স্মিথ সম্পর্কে তার পিতা হন।   তথ্যসূত্র    আরও দেখুন   ডেভিড ক্যাপেল  স্ট্যানলি ক্রিস্টোফারসন  ইয়র্কশায়ার কাউন্টি ক্রিকেট ক্লাব  ১৯৯৬ ক্রিকেট বিশ্বকাপ দলসমূহ  ইংরেজ একদিনের আন্তর্জাতিক ক্রিকেটারদের তালিকা          আন্তর্জাতিক ক্রিকেটে অংশগ্রহণকারী পরিবারের তালিকা 		  বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ওয়ারউইকশায়ার ক্রিকেট অধিনায়ক বিষয়শ্রেণী:শ্রপশায়ারের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ